
****

**Ponuka vzdelávacích seminárov (v Košiciach)**

**- školský rok 2020/2021.**

Milí priatelia, pre veľký záujem sme sa rozhodli sprístupniť naše služby aj na východe Slovenska. Na našej novovznikajúcej pobočke v Košiciach sme pre Vás pripravili túto ponuku vzdelávacích aktivít

**Vplyv raného detstva na vývin mozgu a správanie (07.- 08.01.2021)**

Vhodná ale aj nedostatočná starostlivosť vysielajú rôzne správy hlboko do vyvíjajúceho sa mozgu malého dieťaťa a tieto správy majú rôzny efekt na vývin a následne aj na správanie dieťaťa a jeho schopnosť učiť sa. Seminár je zameraný na neurobiologické aspekty sociálneho a emocionálneho vývinu detí; epigenetiku; dopad raného stresu na správanie a sociálne fungovanie dieťaťa; možnosti prepojenia vývinovej neurovedy s terapiou komplexnej traumy. **Akreditované SKP 13 kreditov.**

**Dieťa s problémovým správaním v školskom prostredí (27.-28.01.2021)**

[](https://www.rodinnaterapia.sk/seminare/dieta-s-problemovym-spravanim-v-skolskom-prostredi/)Cieľom vzdelávania je poskytnúť pedagogickým a odborným zamestnancom vhľad a vhodné stratégie pri práci s deťmi s problematickým správaním s pohľadu attachmentovej teórie (agresívne deti, úzkostné deti, deti vyvolávajúce konflikty s rovesníkmi, deti hyperaktívne a nepozorné a pod.).

**Výcvik „Terapia hrou a Filiálna terapia“ (marec 2021 až február 2022)**

[](https://www.rodinnaterapia.sk/seminare/terapia-hrou-a-filialna-terapia-akreditovane-ms/)Výcvikový program v rozsahu 108 hodín určený pre psychológov, špeciálnych pedagógov, liečebných pedagógov, sociálnych pracovníkov, sociálnych pedagógov… Cieľom kurzu je osvojiť si terapeutické zručnosti pri individuálnej práci s deťmi predškolského a mladšieho školského veku s využitím terapie hrou a filiálnej terapie, a to v prostredí bezpečného, prijímajúceho a empatického vzťahu.

**Dieťa a rodina v rozvode (13.-16.04.2021)**



Veľa rodičov, ktorí prechádzajú rozvodom sa domnieva, že deti nevnímajú, čo sa doma deje. **Deti sú však na každou zmenu veľmi citlivé**, vnímajú napätú atmosféru medzi rodičmi, aj keď nie sú pri hádkach prítomné. Seminár je zameraný naprácu s deťmi počas rozvodového konfliktu; na sprevádzanie dieťaťa témami, ktoré súvisia s rozpadom rodiny a to formou individuálnej aj skupinovej práce; poradenstvu a sprevádzaniu rodičov s cieľom zmierniť dopad záťaže na dieťa. **Akreditované SKP 28 kreditov.**

Pokiaľ máte otázky ohľadom vzdelávania v Košiciach, obracajte sa na

[kosiceirt@gmail.com](mailto:kosiceirt@gmail.com), tel. č. 0903 982 454. Bližšie informácie a prihlášky nájdete na [www.rodinnaterapia.sk](http://www.rodinnaterapia.sk)

**Veríme, že Vás naša ponuka zaujme a budeme radi, ak sa uvidíme na niektorej vzdelávacej akcii.**